I encara ets aquí.
ANTERIORMENT
La meva amiga pot esborrar tots els pensaments aterridors.
Com es diu?
Aludran.
T'està frenant.
Digueu-me què sabeu sobre en Perrin Aybara.
No l'hem pas vist.
-Mama! -Qui és la bruixa?
La Natti i les nenes són al campament.
La Bain, la Chiad i jo ens hi colarem.
-Perrin! -I la vostra mare?
Ho has fet tu?
S'ha acabat protegir-lo, Egwene Sedai.
Cada nit somio amb ella.
Pots viatjar amb mi al somni?
És pel que vas veure a Rhuidean?
-Val la pena arriscar-se? -Sí.
Ja te'n vas al llit amb la reina, Rahvin?
Ja us ensumareu els culs més tard.
Sammael.
Un braçalet.
I la Liandrin cerca el collar a joc.
El trobarem i l'hi posarem al Drac Renascut.
TANCHICO 95 ANYS ABANS
No li agradarà que cridis així.
No li agraden els crits.
Que paris, mocós!
Aludran,
així et diràs.
Té la teva cara de meuca.
Dona-me'l.
Ofega'l.
No!
Aparta't.
Si us plau.
Em podeu ajudar?
He de sortir de la ciutat.
-Si us plau. -Surt del mig.
Si us plau.
Tens el que mereixes, fresca.
Ajudeu-me, si us plau.
Para de fer el ploricó.
Qui sigui.
-Algú! -Fot el camp.
No em gireu l'esquena!
Hola.
Liandrin.
Et dius així, oi?
Vols que t'ajudi?
LA RODA DEL TEMPS
Per fi et trobo.
T'has esmunyit des que vas deixar la Torre.
Senyora Lanfear.
És difícil fingir obediència a la Seu Amyrlin.
He fet el que heu manat.
Em vaig quedar a la Torre tot el possible.
Ho trobes a faltar, oi?
Enyores sentir-te important.
Voleu alguna altra cosa?
Què hi fas, a Tanchico?
És casa meva, senyora.
Treballes per a ell?
Qui?
En Rahvin.
No sabia que tingués llaços amb l'Ajah Negre.
Tots érem fidels a l'Ishamael,
però diuen que és mort.
Pretendre enfrontar-nos entre nosaltres és un joc perillós, Liandrin.
El meu seguici m'és lleial i jo us soc lleial a vós.
Demaneu-me el que vulgueu.
Cinc germanes fidels a l'Ombra
és un premi massa sucós perquè la resta l'obviï.
En Rahvin ha d'haver parlat amb alguna.
Alguna que es cregui més llesta del que és.
Donava per fet que series tu.
I què voleu que faci quan la trobi?
Matar-la.
El pròxim cop que et visiti desitjaràs haver-ho fet.
Et dono fins demà.
Mireu.
Us mostraré quelcom que els elegits
preferirien que no veiéssiu.
És l'Home Junyit, una estàtua més antiga que Tanchico.
Però al moll només en queda una part.
Representa un home canalitzador junyit per dues Aes Sedai.
Les germanes que van trobar el braçalet
diuen que l'altre i el collar són a la ciutat, però no saben on.
Hi ha tres peces i en tenim una.
Heu de buscar on sigui.
Necessito el collar i el segon braçalet demà,
o l'amo estarà decebut.
I la germana Blava?
Ispan Shefar.
Cabells foscos, amb una franja blanca. De Saldaea?
No, aquesta és la Jeaine Caide, de l'Ajah Verd.
Tant li fa, no?
Si trobem la Liandrin, les cacem.
No hem vingut a trobar la Liandrin.
Hem de trobar l'Ajah Negre.
Més concretament, el collar.
-Si elles el troben abans, en Rand… -No.
El trobarem.
Segur que hem de dur vel?
Esteu llestes?
És la tradició. Els homes també.
Jo aniria amb compte amb les granadures.
-Com? -El nombre de granadures en marca el preu.
Admiro la confiança,
però crec que aquest seria més adequat.
No sabem què fa l'Ajah Negre, però segur que és il·legal.
Els caldran lladres, criminals…
Anirem al mercat nocturn.
Mat, juga a les cartes, parla amb la gent i esbrina el que puguis.
Min, tu fes servir les teves visions.
La Nynaeve i jo ens ocuparem de les tasques més subtils.
Sempre és així?
Sí, totes dues.
Vas prometre que no hi entraries sense nosaltres.
Les Aes Sedai no menteixen.
No soc una Aes Sedai. Això també era mentida.
He d'esbrinar com aturar-la al Tel'aran'rhiod.
No pots esperar trobar-hi un foscànima.
Als teus propis somnis és on el teu poder és més gran.
Allà, hi tens una punta d'oportunitat.
Fa temps que m'evites.
Ara em tens por.
Què has vist a Rhuidean?
Què vols?
No havies d'allunyar l'Egwene d'ell?
Això faig.
No ho farà si la forço.
M'amoïna que intentis ser-me d'utilitat
perquè no em desfaci de tu.
Li he enviat una sorpresa.
Deixa que se n'ocupi ell.
Sé que et costa molt.
On anem?
Cercava l'Egwene.
Està estudiant amb les sàvies, aprenent dels aiel, com hauríeu de fer.
O sigui que així cultiveu menjar al desert?
Aquesta volada manté les roques a l'ombra,
perquè l'aigua no s'assequi.
Sabem altres coses a banda de ballar amb les llances.
Alsera.
Rand al'Thor!
Mira les meves carabasses. Són molt grosses!
-Les cuides la mar de bé. -Ja ho sé.
No sabia que els aiel éreu tan bons pagesos.
I bons ramaders, a jutjar pel gust de la cabra d'ahir.
La meva germana s'ocupa de les cabres. És la cabrera.
I els ramaders què fan?
Remar?
Més o menys.
Podem treballar plegats.
-Això què és? La teva pala? -Una llança! M'entreno per ser donzella.
No la pots tocar.
Em deshonores, Rand al'Thor.
Per haver deshonorat el teu ji,
et lliuro el meu toh.
Tu colliràs els fruits del meu hort quan siguin madurs.
Només llavors hauràs reparat el toh, Rand al'Thor.
Em podries haver ajudat.
Us n'heu sortit prou bé, aiguamollenc.
Força bé.
Han tornat!
En Perrin està ferit. Ajudeu-lo.
Dueu-lo a dins. Vinga.
-Què ha passat? -L'han apunyalat.
Aneu a buscar l'Alanna Sedai, de pressa.
L'han de guarir.
Tranquil, no passa res.
Afanya't, que vingui!
Em sap greu, però no està per guarir ningú.
Aquest cataplasma calmarà el dolor i alentirà la infecció.
Hem dut les nenes, però la Natti…
El meu pare
sempre deia que un líder pot tenir cura dels vius
o plorar pels morts,
però no ambdues coses.
Què ha de fer un home per poder mirar sota el vel?
El secret millor guardat és la cara d'una dama sota el vel.
I el més mortífer és l'espurna d'un il·luminador.
M'hi jugo el riu Andahar que no en saps res,
de com fer que una dona es tregui el vel.
Parles com una tarabonera autèntica.
Home, i com vols que parli, si vinc de Calpene?
Doncs no estic segur que sigui la peça que cerco.
No tens joies? Un collaret?
Per fer joc amb el braçalet que et comentava.
Alguna cosa per aquí?
Per a tu? O per a una amiga?
No, és per a un home.
Un home fort i valent com jo.
Un número d'argent.
Fem una cosa:
te'n donaré un tast, d'això,
si em trobes alguna cosa com allò.
Els herois arriben cada dia
per fer els juraments al Corn de Valere,
el tresor més sagrat de la llegenda.
Un moment.
Quan l'Ombra caigui,
el Corn serà la nostra salvació.
En l'Última llarga Batalla contra la caiguda
en la llarga nit,
les muntanyes fan guàrdia i dels morts fan custòdia.
La tomba no és obstacle per a la meva crida.
Molt bona!
-Òndia, en Thom Merrilin. -No.
No! Thom. Espera. Espera.
Soc jo. No te'n recordes? Soc en Mat Cauthon. Va, home.
Impossible d'oblidar.
Em vas donar per mort lluitant contra un boirós.
Exacte! Vaig ser jo i tu no ets mort!
Guaita. Quina bona fila que fas.
No em toquis.
No sé en què esteu ficats tu i aquell pèl-roig,
però no hi vull tenir res a veure.
Ja em vas sortir prou car, entesos?
Thom, espera.
Què em vas ensenyar?
Que les millors lliçons de vida són les més cares.
Va, et convido a una copa.
I saps què?
Amb sort, potser et dic qui va bufar el Corn de Valere.
-Aquests records que té en Mat… -Són assumpte seu. I meu.
M'alegra que puguem xerrar una mica.
-Arrufes el front. -No és cert.
Sí. És sospitós.
És la cara que tinc.
Sí que series una bona Aes Sedai.
Però ara ja és tard.
Aquí ho teniu.
Té.
Que no beus?
Tots dos són per a tu.
Has de relaxar-te una mica, deixar-te anar.
Gràcies.
I doncs… com funcionen les visions?
Ara mateix veus el futur de tota aquesta gent?
D'alguns.
De tant en tant.
Normalment, quan menys m'ho espero.
En moments com aquest, quan les voldria,
no sé pas on carai són.
I a tu t'està bé?
M'ha costat anys entendre que no hi tinc gaire cosa a fer.
-Ep, tu! -Què vols?
Has conegut una dona preciosa, oi?
Cabells foscos amb una franja blanca? Li agrada anar de verd?
Com ho saps?
T'hi casaràs. Ho veig a l'Entramat.
-Va, afanya't i demana-l'hi. -Però si ni la conec.
Ens trobem pel centre i prou.
Suposo que deu treballar a la finca dels Lounalt.
O sigui que també és rica?
Quin bon ull.
Aquesta ha sigut de franc.
Però, si tens altres amics que vulguin saber el seu futur,
ja saps on trobar-me.
La Jeaine Caide s'hi casarà?
No, el matarà.
Sí?
He vist la nena que s'havia de casar.
El que li vas fer a la ment va ser profund.
Sembla… satisfeta.
Per la meva experiència, els més feliços són els que menys saben.
Creus que podries teixir alguna cosa més precisa?
Hi ha res que vulguis oblidar, germana?
A l'Era de les Llegendes, potser.
Ara…
només els renegats ho podrien fer.
Bona nit, senyora.
Torna-ho a provar, Egwene. Expulsa'm.
-No puc. -Torna-hi.
-Tu domines el teu somni, Egwene. -No funciona res.
Visualitza-ho a la teva ment i fes-ho possible.
Torna-hi.
No, no, no!
Egwene.
Parlem sense embuts, de dona a dona.
¿Et va agradar el que vas veure anit
o el preferies quan només era un pastor?
En Rand no sap què ets de debò.
Sí que ho sap. Bé que ho saps.
Si en Rand sabés que em poses les mans a sobre…
Ho sap tot.
Ens ha expulsat, no hi hem pogut tornar.
Mira'm, Egwene. Mira'm.
Al somni, tu tens el poder.
Allò que tu creus és el que regna.
Si et creus més poderosa que ella, ho seràs.
Si et creus que no et pot fer mal, no te'n farà.
M'entens?
Tornem-hi.
Des de Rhuidean que no parles amb mi.
He estat escoltant.
Què has vist als Cèrcols, Moiraine?
Em torno boig?
A vegades.
Mato l'Egwene?
A vegades.
Et mato a tu?
A vegades.
Pensava que en sortíem sabent més, no menys.
Sí que en sé més.
I tu?
També.
Sé què és allò.
El Sakarnen.
¿Com t'ho fas amb tant de Poder
quan el sostens?
Què vols dir?
Sento que m'ofega. Sento que…
quan m'hi lliuro del tot,
és com si m'escombrés per complet i no en quedés res.
No t'hi lliuris.
Saidin i Saidar no són el mateix. L'home…
És el Poder Únic.
Els aiel i els renegats m'han ensenyat que les Aes Sedai no ho saben tot d'ell.
Si hagués deixat de lluitar només un instant, seria mort.
Sempre hi és present.
Ara també.
Em...
crida, m'estira.
A vegades,
no m'hi puc resistir…
i el vull tocar.
Rand.
Rand!
No t'hi lliuris.
Fas bona cara.
Les herbes de muntanya són fortes.
És un lloc especial, Dos Rius.
Sí que ho és.
No m'has dit mai d'on ets.
Cert.
Soc de Saldaea.
Família de militars.
Els meus pares eren generals
i el meu germà i jo, soldats.
El meu germà…
t'hauria caigut bé.
Què li va passar?
La meva mare…
Encara no m'ho crec, de fet.
L'any passat em va dir que era amiga de l'Obscur.
Em va dir que volia que jo fes els juraments.
Sabia que, si em quedava i no ho feia, em mataria.
Sempre l'havia idolatrat.
Em feia por quedar-me i...
Però vas marxar.
Aquella nit.
Em vaig unir a la Cacera.
-Però el teu germà… -No l'hi hauria d'haver dit.
Era bo i valent.
Hauria d'haver previst que s'hi enfrontaria.
El va matar.
El seu propi fill.
Jo vaig fugir i el meu germà ho va pagar.
Sé com et sents.
No ho entendries mai.
La meva dona, la Laila…
El primer cop que els trollocs van venir
no havíem lluitat mai contra ningú, i molt menys contra monstres.
La volia protegir.
Va ser un accident, però…
Vaig ser jo.
Jo la vaig matar.
Ella va triar lluitar.
Ho va fer bé?
Oh, i tant.
No li neguis l'honor estant de dol tant temps.
Tingues cura dels vius, entesos?
Sempre penso…
que va servir d'alguna cosa que no fes els juraments.
Hi ha molta foscor en aquest món, Faile.
Però, quan et miro,
només hi veig llum.
Han arribat els reforços.
Què t'ha passat?
Una petita escaramussa amb els trollocs.
Però ho hem solucionat, és clar.
M'han dit que teniu problemes amb els habitants de Dos Rius.
Potser us puc donar un cop de mà.
Dius que aquest tòtil amic teu és el Drac Renascut?
I tu ets el famós Bufacorns?
Jo tampoc no m'ho creuria si no ho hagués fet jo.
-I has après la llengua antiga? -Hòstia, sí.
Podríem dir-ne així.
O esteu jugant amb l'Entramat o l'Entramat juga amb vosaltres.
Sigui com sigui, mantinc el que et deia.
No hi vull tenir res a veure. Res de res.
Thom, espera. Ens aniria molt bé la teva ajuda…
No en vull formar part.
-Cerquem una Aes Sedai, la Liandrin. -Tant m'és.
-La Liandrin Guirale? -Sí.
Val més que no us hi acosteu, noi.
La cara i els cabells et delaten.
Ets com una aiel.
Què hi fa la filla-hereva d'Andor, aquí?
Thom, tu la coneixes?
Vaig ser a la cort de la seva mare fa molt temps.
Me'n vaig.
Thom, Thom.
No hauries de beure si no en saps.
No vaig prou borratxo per no veure la filla-hereva d'Andor davant meu.
Ets un galifardeu si et penses que la filla-hereva d'Andor
seria aquí amb aquesta gentalla.
On coi eres, tros de gandula?
Però qui et penses…?
M'ho he guanyat per contractar una borratxa d'aprenent.
Ja ha tornat a fer el numeret de la pubilla d'Andor?
L'últim cop, dos homes la van voler rescatar,
es va quedar els calés
i va tornar amb prou monedes per comprar una barca, però s'ho va fondre bevent,
com fa ara.
Una aprenent de joglar?
Doncs canteu alguna cosa.
Molt bé.
A veure,
una cançó que tothom conegui en aquesta bonica ciutat:
"Els turons de Tanchico".
"Els turons de…"
Segura?
Te la saps o no, vellet?
Vellet?
És clar.
Doncs, apa.
Aquesta és la història d'un noi entre els joves.
Un noi taraboner amb monedes de sobres.
Sí, senyora.
-Som-hi! -Canta-la.
Cercava l'amor i trobava dolor.
Es va perdre pels turons de Tanchico,
on un no és prou i tres són massa
i dos poden fer caure un home a terra, sí!
Els turons de Tanchico.
Els turons de Tanchico, sí!
Els turons podrien amb tota una tripulació.
Els turons et faran ser un home per fi.
Els turons de Tanchico.
Els turons de Tanchico, sí!
Què us sembla, per ser la filla-hereva d'Andor?
És amiga meva!
Ni t'hi acostis!
Que cruel.
Mira, he de reconèixer que m'ho estic passant bé.
Per primer cop des de…
Ja ni me'n recordo.
Relaxar-te et prova.
Millor que aquest vel?
Nynaeve al'Meara, has fet una broma?
Crec que sí.
I fins aquí.
Perdona, és…
És aquesta ciutat.
Creus que la Liandrin és així perquè és d'aquí?
Has dit Liandrin?
-La coneixes? -Tota la gent de la meva edat.
L'has vista?
Jo no,
però van fer desaparèixer tot el clan Lounalt fa setmanes.
I corre el rumor que va ser la mateixa Liandrin.
El seu fantasma.
Què et sembla si et convido a una ronda i m'expliques tot el que en saps?
Perdona. T'he despertat?
Estàs escudada.
Què fas?
He estat experimentant amb els teus teixits.
Creus que et podré treure informació així?
Sé que has esbrinat quelcom.
T'ho anava a dir.
Digues-me.
El collar és al Palau de la Panarca.
-On? -No sé ben bé on.
Però, quan hi entrem, el trobarem.
-Hi tinc aliats poderosos. -Prou que ho sé.
Però no em cal pas ajuda dels elegits.
Perquè n'esdevindré una més.
Liandrin, no. No!
Ispan…
Has tornat, perfecte.
Digues-me,
què has esbrinat?
Maksim…
-És l'hora. -No.
No, Alanna.
No et deixaré marxar.
Ets tot el que em queda.
Diuen que han ferit l'Alanna Sedai quan ens rescatava.
Li volem donar les gràcies.
És cert.
Veniu.
Mira, Alanna. T'encanta que et donin les gràcies.
Encara està ferida.
No es guareixen, les Aes Sedai?
Guareixen la gent,
però no a elles mateixes.
Podeu…?
Podeu canalitzar?
Noies…
Tanqueu els ulls.
Imagineu-vos una poncella.
Penseu només en això.
Sentiu-la.
Cada nervi de cada fulla.
Sou la poncella.
Ara…
obriu-vos.
Molt bé.
Penseu en les ferides tancant-se,
com si teixíssiu.
Sang a la sang,
ossos als ossos,
músculs als…
Ja t'ho deia.
Hi ha canalitzadores en aquestes muntanyes.
A veure, digues-me.
Per què tens els ulls daurats?
Ens diuen cridallops.
Els entenc.
I ells m'entenen a mi.
No t'estranya?
Sí,
però no m'importa.
Ara tu.
¿La Cacera del Corn
va ser només una excusa per fugir de Saldaea,
o t'ho prens seriosament?
És clar que m'ho prenc seriosament. I l'acabaré trobant.
-De què rius? -Perdona.
No ho puc ocultar més.
Passa'm la bossa.
Ho volia donar a les seves germanes,
però fixa-t'hi:
és el meu amic Mat Cauthon.
I això…
És el Corn de Valere.
Sí.
L'autèntic Corn de Valere.
Sí.
I és amic teu.
En Mat.
Bufant el Corn.
El teu amic va trobar el Corn i el va bufar?
Sí.
-I m'ho dius ara? -No trobava el moment.
M'has deixat xerrar i xerrar del fumut Corn de la Llum.
Perrin Aybara.
No s'hi val.
Perdoneu que interrompi.
Diuen que necessites guariment.
Vigila.
Mira això.
Que bonic.
No.
…i tres són massa
i dues poden fer caure un home a terra, sí!
Els turons de Tanchico.
Els turons de Tanchico, sí!
Nynaeve?
Els turons podrien amb tota una tripulació.
Els turons et faran ser un home per fi.
Els turons de Tanchico.
Els turons de Tanchico, sí!
Ei!
Hola.
I allò de ser subtils?
M'estava integrant.
És en Thom Merrilin, un vell amic.
Un amic?
Acaba de salvar l'Elayne d'una fulla ben esmolada.
M'estava integrant.
-Heu esbrinat res? -Sí.
Sabem on és la Liandrin: a la mansió dels Lounalt.
Diuen que la va tenyir tota de sang.
Veniu?
-Perdona. -No he trobat el collar,
però sí el braçalet com el del dibuix d'abans.
-D'on l'has tret? -Treballes a cals Lounalt?
No, el meu pare té una botiga al moll vell.
Sempre recull coses. Va dir que algun dia valdria molt.
Doncs estàs de sort. Té.
Gràcies.
És...
Té.
És un altre braçalet? També hi ha dos collars?
Tan experts en la història de Tarabon i no coneixeu l'Home Junyit?
És una estàtua del moll, només en queda l'home,
però abans hi tenia dues dones amb aquests braçalets.
Ell estava agenollat i junyit pel coll.
A qui esperes?
A en Sammael?
Sé que en farà alguna aviat.
Que impacient.
O a en Rahvin?
No et va avisar que el món oníric era perillós?
Un moment, ets…?
Qui ets?
No soc ningú.
Només l'aranya que t'espolses de la faldilla i que oblides.
Digues. Què volies dir a en Rahvin?
L'hi transmetré de seguida.
És la Liandrin!
Ha descobert la Nyomi.
L'ha mort.
Vol ser una renegada.
I dos dels cinc que cerca l'Obscur són a Tanchico.
Demà esperarem davant la finca Lounalt.
I veurem què fa la Liandrin.
Perdona, no ens cal res. Gràcies.
Però a mi sí.
Veniu, per la Llum, que us vegi bé a totes dues.
Només sou dues noietes,
ni acabades de formar.
Però fortes, totes dues.
Sobretot tu.
Tu mateixa et contens.
Per què?
Em fa por.
El meu poder.
Tant de poder. Crec que el detesto.
En la meva època, te l'hauríem arrencat amb pallisses.
Però tant és,
ara va bé així.
Veniu a seure.
Esteu amb alguna altra Aes Sedai?
No, només nosaltres.
I no som ni Aes Sedai. Som acceptades.
L'Amyrlin no confiava en ningú altre per trobar la Liandrin i l'Ajah Negre.
I què heu descobert fins ara?
-Els noms. -Els noms.
Ispan Shefar, Jeaine Caide, Nyomi…
Els noms ja els sé.
Sabeu què busquen?
Un collar seanchanès.
Però aquest és per a un home.
Potser per al Drac Renascut.
-No podem permetre que el junyin. -No.
Sabeu on és? El Drac.
No, però us ho diríem si ho sabéssim.
Ja, és clar.
Algun altre descobriment sobre el braçalet o el collar?
Avui hem trobat l'altre braçalet.
Ah, sí?
Que llestes.
Va, porteu-me'l.
T'estàs resistint.
En podeu estar orgulloses.
Heu fet més que l'Ajah Negre.
En Rahvin et vol morta.
Els meus homes grisos han fallat dos cops,
però m'agrada quan no se surt amb la seva.
I tu…
Totes dues heu demostrat ser-me de gran utilitat, avui.
Potser us torno a visitar algun dia.
-Ens encantaria. -Sí.
I em deixaràs fer el que vulgui amb tu?
Obeiràs totes les meves ordres?
Així m'agrada.
No recordareu res del que ha passat aquí.
Només que m'he equivocat de porta…
i he seguit el meu camí.
Us heu equivocat, és clar.
De què parlàvem?
No me'n recordo.
Érem al llit, crec, i llavors…
Un moment.
Ha vingut una dona…
S'ha equivocat de porta.
I se n'ha anat.
Crec.
Em batega el cap.
Devem haver begut massa.
Millor que amaguem el braçalet.
Elayne…
El braçalet.
On és?
Nynaeve…
Què tens a la cara?
Egwene.
És una…
És una renegada, Rand.
T'ho hauria d'haver dit.
Em sap greu.
El què, exactament?
Haver-me mentit?
Trair la meva confiança?
O anar-te'n al llit amb una renegada?
Com has pogut ser tan beneit?
Hi ha tantes coses que no entens.
Sobre mi, sobre tot plegat.
Tant de bo ho entenguessis.
Entendre-ho?
Hem vingut a l'Erm fugint d'ells.
I tot aquest temps
has passat les nits amb ella.
He vingut per tu!
Tu has conegut les sàvies i no t'has amoïnat gens per mi.
Això és el que fas.
El que sempre has fet.
Te l'estimes?
Doncs ja ha començat.
La follia.
Si pensar així et reconforta, tu mateixa.
Tots dos sabem la veritat.
No m'estimes.
Ni tan sols a Dos Rius.
Sempre preferies alguna altra cosa.
Fins i tot ara…
que soc el Drac Renascut…
no soc suficient.
I t'ho respecto.
¿Saps...
tot el que m'ha estat fent?
Què…? Què vols dir?
No em menteixis, Rand.
No em menteixis.
Egwene…
no sé què vols dir.
Els meus somnis…
on la sul'dam em torturava.
Era la teva Lanfear.
Ha sigut sempre ella.
No ho sabia.
T'has estovat, Lews Therin.
Sortiu!
Alsera…
Era a dalt.
Alsera?
Alsera.
Ei, Alsera.
Alsera?
La vida és un somni del qual ens hem de despertar.
No. No.
Respira.
Respira!
No pots. No hi ha guariment per a la mort.
Puc fer qualsevol cosa!
Però segons les profecies…
Segons les profecies…
Duc la destrucció.
Però també la creació.
Respira, Alsera.
Respira.
Respira!
-Respira, Alsera! -Rand.
Respira.
Rand, no ho pots fer, això.
Rand.
N'hi deu haver centenars.
No és una patrulla.
És un exèrcit.
Aviat, l'Ullsdor haurà de guiar el poble a la guerra,
vulgui o no.
Aquesta és la història d'un noi entre els joves.
Un noi taraboner amb monedes de sobres.
Cercava l'amor i trobava dolor.
Es va perdre pels turons de Tanchico,
on un no és prou i tres són massa
i dos poden fer caure un home a terra, sí!
Els turons de Tanchico.
Els turons de Tanchico, sí!
Els turons podrien amb tota una tripulació.
Els turons et faran ser un home per fi.
Els turons de Tanchico.
Els turons de Tanchico, sí!
Els turons podrien amb tota una tripulació.
Els turons et faran ser un home per fi.
Els turons de Tanchico.
Els turons de Tanchico, sí!
Els turons de Tanchico.
Els turons de Tanchico, sí!
Subtítols: Anaïs Mintenig
Supervisor creatiu Guillermo Parra